ਰੇਨਰ ਵਰਨਰ ਫ਼ਾਸਬੀਂਡਰ
ਰੇਨਰ ਵਰਨਰ ਫ਼ਾਸਬੀਂਡਰ (ਉਚਾਰਨ [ˈʀaɪ̯nɐ ˈvɛʁnɐ ˈfasˌbɪndɐ]; 31 ਮਈ 1945 – 10 ਜੂਨ 1982) ਇੱਕ ਜਰਮਨ ਫ਼ਿਲਮਕਾਰ, ਅਦਾਕਾਰ, ਨਾਟਕਕਾਰ ਅਤੇ ਥੀਏਟਰ ਨਿਰਦੇਸ਼ਕ ਸੀ। ਉਹ ਨਵੀਨ ਜਰਮਨ ਸਿਨੇਮਾ ਅੰਦੋਲਨ ਦਾ ਉਤਪ੍ਰੇਰਕ ਸੀ। ਹਾਲਾਂਕਿ ਫ਼ਾਸਬੀਂਡਰ ਦਾ ਕੈਰੀਅਰ 15 ਸਾਲ ਤੋਂ ਵੀ ਘੱਟ ਸਮੇਂ ਤੱਕ ਦਾ ਰਿਹਾ ਸੀ, ਪਰ ਇਹਨਾਂ ਸਾਲਾਂ ਦੌਰਾਨ ਉਸਨੇ ਬਹੁਤ ਕੰਮ ਕਰ ਲਿਆ ਸੀ। ਆਪਣੀ ਮੌਤ ਦੇ ਸਮੇਂ ਤੱਕ ਫ਼ਾਸਬੀਂਡਰ ਨੇ 40 ਤੋਂ ਵਧੇਰੇ ਫ਼ਿਲਮਾਂ, ਦੋ ਟੀਵੀ ਲੜੀਵਾਰ, ਤਿੰਨ ਲਘੂ ਫ਼ਿਲਮਾਂ, ਚਾਰ ਵੀਡੀਓ ਪ੍ਰੋਡਕਸ਼ਨਾਂ, ਅਤੇ 24 ਨਾਟਕਾਂ ਨੂੰ ਪੂਰਾ ਕਰ ਲਿਆ ਸੀ, ਜਿਸ ਵਿੱਚ ਆਮ ਤੌਰ ਤੇ ਉਹ ਅਦਾਕਾਰੀ ਅਤੇ ਨਿਰਦੇਸ਼ਨ ਕਰਦਾ ਨਜ਼ਰ ਆਉਂਦਾ ਹੈ। ਫ਼ਾਸਬੀਂਡਰ ਇੱਕ ਕੰਪੋਜ਼ਰ, ਕੈਮਰਾਮੈਨ ਅਤੇ ਫ਼ਿਲਮ ਐਡੀਟਰ ਵੀ ਸੀ। ਫ਼ਾਸਬੀਂਡਰ ਦੀ ਮੌਤ 10 ਜੂਨ 1982 ਨੂੰ 37 ਸਾਲਾਂ ਦੀ ਉਮਰ ਵਿੱਚ ਹੋਈ ਸੀ। ਉਸਦੀ ਮੌਤ ਦਾ ਕਾਰਨ ਕੋਕੇਨ ਅਤੇ ਬਾਰਬਿਟੂਰੇਟ ਦੀ ਵਧੇਰੇ ਮਾਤਰਾ ਲੈਣਾ ਸੀ।